
MĂSURA M1/2A
SPRIJIN PENTRU MODERNIZAREA FERMELOR AGRICOLE
FIȘA MĂSURII

Codul măsurii -  M1/2A   
Tipul măsurii:     »     INVESTIȚII
                                      SERVICII 
                                      SPRIJIN FORFETAR  

1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL 


1.1. Justificarea și corelarea alegerii măsurii cu analiza SWOT.
Aşa cum rezultă din analiza diagnostic şi analiza SWOT la nivelul Teritoriului GAL Ținul Viei și Vinului Vrancea  există nevoia realizării investiţiilor în exploataţiile agricole având drept scop modernizarea şi îmbunătăţirea productivităţii şi competitivităţii în sectorul agro-alimentar, agricultura reprezentând la nivelul teritoriului principala ocupaţie şi sursă de venituri pentru populaţie.Șapte dintre comunele teritoriului GAL Ținul Viei și Vinului Vrancea  au IDUL mai mic de 55 (Bordești, Cîrligele, Jariștea, Slobozia Bradului, Timboiești, Vîrteșcoiu și Podgoria) iar restul se situaează peste 60.
Acesta este totuși  un teritoriu sărac ( localitatea Slobozia Bradului are IDUL – 37,07 cel mai scazut din jud.Vrancea) cu un important potenţial de creştere insuficient dezvoltat, susţinut de calitatea solului favorabil activităţilor agricole (viticultura, pomi fructiferi, legumicultura, cultură mare, apicultură, creşterea animalelor) pentru dezvoltarea  agriculturii competitive.Gradul scăzut de dotare şi tehnologiile depăşite (uzate fizic şi moral), utilizate în majoritatea exploatațiilor agricole din teritoriu, se reflectă în nivelul redus al productivităţii muncii din sector, în calitatea produselor, afectând mediul şi clima. Prin urmare, se impune introducerea de tehnologii noi, moderne și prietenoase cu mediul (acoperite de secțiunea privind contribuția măsurii la DI menționat mai jos) care să contribuie la creșterea nivelului global de performanță al exploatațiilor. Accentul va fi pus, în special, pe exploatațiile de dimensiuni medii, cu potențial de creștere pentru a deveni competitive prin investiții.Creşterea competitivităţii agriculturii este esenţială pentru îmbunătăţirea performanţei în acest sector şi pentru crearea de locuri de muncă în teritoriul GAL Ținul Viei și Vinului Vrancea  . Pentru accelerarea creșterii economice, care va facilita convergența veniturilor față de media UE, este necesară realizarea de investiţii pentru îmbunătăţirea competitivităţii în fermele agricole. Daca ne referim la capacitățile de procesare ale producției viticole și pomicole producției zootehnice, teritoriul dispune de un potențial mediu și ridicat.


Legătura măsurii cu nevoile:
Nevoile care pot fi soluționate prin această măsură, identificate la nivel de teritoriu şi menţionate în Capitolul I din SDL, sunt: N1:Reducerea gradului de sărăcie a populaţiei locale şi a creşterii nivelului de trai al acesteia; N2:Reducerea deficientelor de resurse umane si dotarea agriculturii locale cu tehnologii, masini si utilaje noi; N3 Creșterea atractivității  zonei pentru tineri și reducerea migrației acestora către zonele urbane, sau zone ofertante din punctul de vedere al oportunităților de dezvoltare și integrare socio-economică; N6 Întinerirea generației de fermieri, calificarea profesională și  specializarea acestora; N7 Adaptarea și creșterea producției fermelor mici și mijlocii la cerințele actuale ale pieței; N8 Modernizarea unităților de prelucrare a produselor agricole, creșterea productivității materiilor prime (culturi de câmp, carne, fructe, legume etc.) și creșterea ponderii de produse procesate cu valoare adăugata mare pe piață; N9:Promovarea produselor alimentare locale și crearea/amenajarea unor piețe de desfacere a produselor locale; N10 Crearea de structuri asociative  între producători, antreprenori, autorități  publice locale care să aducă beneficii socio-economice pentru populația locală; N15: Conștientizarea și informarea populației asupra mediului și necesitatea adaptării la schimbările climatice.

1.2 Obiective de dezvoltare rurală ale măsuri M1/2A: Reg. (UE) nr. 1305/2013, art. 4: 
1. Favorizarea competitivităţii agriculturii; (b) Asigurarea gestionării durabile a resurselor naturale și combaterea schimbărilor climatice

0. Obiective specifice ale măsurii M1/2A imbunătăţirea performanţelor generale ale exploataţiilor agricole prin creşterea competitivităţii activităţii agricole, a diversificării activităților agricole şi a creșterii calităţii produselor obţinute în teritoriul GAL Ținul Viei și Vinului Vrancea;Încurajarea exploatațiilor de dimensiuni mici și medii în vederea transformării acestora în exploatații comerciale în teritoriul GAL Ținul Viei și Vinului Vrancea;respectarea standardelor comunitare aplicabile tuturor tipurilor de investiţii;creşterea valorii adăugate a produselor agricole prin procesarea produselor la nivelul fermei şi comercializarea directă a acestora în vederea creării și promovării lanțurilor alimentare integrate.

1.4 Măsura contribuie la prioritatea/priorităţile prevăzute la art.5, Reg.(UE) nr.1305/2013:P2. Creşterea viabilității exploatațiilor şi a competitivității tuturor tipurilor de agricultură în toate regiunile şi promovarea tehnologiilor agricole inovatoare și a gestionării durabile a pădurilor;P3. Promovarea organizarii lanțului alimentar, inclusiv a sectoarelor de prelucrare și comercializare a produselor agricole, a bunăstarii animalelor și a gestionării riscurilor în agricultură; P5. Promovarea utilizării eficiente a resurselor şi sprijinirea tranziţiei către o economie cu emisii reduse de carbon şi rezistență la schimbările climatice în sectoarele agricol, alimentar şi silvic;

1.5 Măsura corespunde obiectivelor art. 17 din Reg.(UE) nr.1305/2013 – Investiţii în active fizice alin. (1) lit. a şi b, alin. (2), alin. (3).


1.6 Măsura contribuie la Domeniul de Intervenţie 2A – Îmbunătățirea performanței economice a tuturor exploatațiilor agricole și facilitarea restructurării și modernizării exploatațiilor, în special în vederea creșterii participării pe piață și a orientării spre piață, precum și a diversificării activităților agricole;

Măsura contribuie în mod secundar la Domeniile de Interventie:
 3A) Îmbunătățirea competitivității producătorilor primari printr-o mai bună integrare a acestora în lanțul agroalimentar prin intermediul schemelor de calitate, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor și organizațiilor de producători și al organizațiilor interprofesionale;5C) Facilitarea furnizării şi a utilizării surselor regenerabile de energie, a sub-produselor, a deşeurilor şi reziduurilor şi a altor materii prime nealimentare, în scopul bio-economiei;

1.7 Măsura contribuie la obiectivele transversale ale Reg.(UE) 1305/2013:
Mediu și climă. În cadrul acestei măsuri se vor încuraja investițiile ce vizează eficientizarea/economisirea consumului de apă, utilizarea energiei regenerabile în sectorul agro-alimentar, prelucrarea deșeurilor, a reziduurilor precum şi reducerea emisiilor de gaze cu efect de seră şi de amoniac în agricultură, inclusiv în sectorul pomicol. Investițiile în sistemele de irigații vor fi realizate în conformitate cu prevederile planurilor de management ale bazinelor hidrografice potrivit Directivei Cadru Apă, asigurând contorizarea și eficientizarea consumului de apă și energie.
Inovare.Atât în sectorul vegetal cât și în sectorul zootehnic sprijinul va viza îndeosebi folosirea de soiuri de plante mai bine adaptate la secetă, rase de animale mai productive, tehnologii eficiente şi moderne, instalaţii inovatoare. În sectorul de procesare al produselor agro-alimentare, vor fi încurajate acele tehnologii şi echipamente cu un caracter inovator, care vor conduce la utilizarea, la o scară mai largă, a tehnologiilor moderne.

1.8 Complementaritatea cu alte măsuri din SDL:complementaritatea intervenției propuse în SDL prin M1/2A este realizată cu alte măsuri prevăzute în SDL, astfel măsura M1/2A se adresează beneficiarilor direcți/indirecți ( în calitate de beneficiar final ) pe măsurile M2/2B, M7/1B, M8/6B din cadrul SDL GAL Ținul Viei și Vinului Vrancea. 

1.9 Sinergia cu alte măsuri din SDL: prin SDL se propun 2 măsuri distincte ( M1/2A, M2/2B) care împreună contribuie la realizarea uneia dintre prioritățile strategiei P2;prin SDL se propun 4 măsuri distincte ( M1/2A , M2/2B, M3/6A, M5/6B ) care împreună contribuie la realizarea uneia dintre prioritățile strategiei P5;

1. Valoarea adăugată a măsurii rezultă din:
- impactul generat de proiectele finanţate prin această măsură la nivelul teritoriului GAL Ținul Viei și Vinului Vrancea care acoperă una dintre cele mai importante nevoi identificată în procesul de consultare a actorilor locali şi anume creşterea productivităţii şi competitivităţii în agricultură;caracterul inovativ, ca element principal al abordării LEADER, al proiectelor finanţate prin această măsură, dat de criteriile de selecţie, stabilite de către comunitate, în concordanţă cu nevoile şi priorităţile specifice teritoriului; stimularea agriculturii ca principală activitate economică din teritoriul GAL;dezvoltarea resurselor umane și utilizarea de know-how; păstrarea şi creearea de noi locuri de muncă; încurajarea parteneriatelor prin susţinerea formelor asociative (asociaţii de crescători de animale şi/sau cooperative agricole) care îşi au sediul în teritoriul GAL;susţinerea realizării de investiţii in procesare care asigură dezvoltarea fermei prin adăugarea de plus valoare pentru producția agricolă primară.

1. Trimiteri la alte acte legislative 
Legislație UE:  R (UE) Nr. 1303/2013; 1307/2013; 1242/2008; Recomandarea 2003/361/CE din 6 mai 2003; Comunicarea Comisiei nr. 2008/C155/02; nr. 2008/C14/02;
Legislație națională: Legea nr. 566/2004; Legea nr. 1/2005; O.G. nr. 37/2005; Ordinul nr. 119/2014; Ordinul 10/2008; Ordinul 111/2008; Ordin 57 din 2010; 

Beneficiari direcți/indirecți (grup țintă) 
4.1. Beneficiari direcţi
-  Beneficiari direcți ( în calitate de beneficiar final ) pe măsurile M2/2B, M7/1B, M8/6B din cadrul SDL GAL Ținul Viei și Vinului Vrancea;
- Fermieri, cu excepția persoanelor fizice neautorizate;
- Cooperative, grupuri de producători din teritoriul GAL Ținul Viei și Vinului Vrancea;
-  Intreprinderi locale constituite juridic, ce activează în domeniul agricol.

4.2. Beneficiari indirecţi
- Beneficiari indirecți ( în calitate de beneficiar final ) pe măsurile M2/2B, M7/1B, M8/6B din cadrul SDL GAL Ținul Viei și Vinului Vrancea;
- Persoane fizice aflate în căutarea unui loc de muncă;
- Populaţia – consumatorii produselor agricole comercializate de fermieri.
- Producatori agricoli neautorizați juridic din teritoriul GAL.

5.  Tip de sprijin
Stabilit în conformitate cu prevederile art. 67 al Reg. (UE) nr. 1303/2013.
1. Rambursarea costurilor eligibile suportate și plătite efectiv 
1. Plăți în avans, în conformitate cu art. 45 (4) și art. 63 ale Reg. (UE) nr. 1305/2013.

6.  Tipuri de acțiuni eligibile și neeligibile
6.1. Acțiuni eligibile:
	Prin această măsură se vor finanţa exclusiv proiectele de investiţii de pe teritoriul GAL Ținul Viei și Vinului Vrancea, care vizează următoarele investiţii:
1. înființarea, extinderea şi/sau modernizarea fermelor vegetale, inclusiv capacități de stocare, condiționare, sortare, ambalare a producției vegetale pentru creșterea valorii adăugate a produselor;
1. înființarea, extinderea şi/sau modernizarea fermelor zootehnice, inclusiv tehnologii eficiente de reducerea emisiilor poluării și respectarea standardelor UE;
1. procesarea produselor agricole la nivel de fermă, precum și investiții în vederea comercializării (ex: magazinele la poarta fermei sau rulotele alimentare); investițiile de procesare la nivelul fermei vor fi realizate doar împreună cu investițiile în înființarea/modernizarea/ dezvoltarea fermei (considerate ca fiind proiecte ce vizează un lanț alimentar integrat și adăugarea de plus valoare la nivel de fermă);
1. înființarea şi/sau modernizarea instalaţiilor pentru irigaţii în cadrul fermei, inclusiv facilități de stocare a apei la nivel de fermă, cu condiția ca acestea să reprezinte o componentă secundară înt-un proiect de investiții la nivel de fermă;
1. producerea şi utilizarea energiei din surse regenerabile, cu excepția biomasei, în cadrul fermei, ca şi componentă secundară în cadrul unui proiect de investiţii, iar energia obținută va fi destinată exclusiv consumului propriu;
1. acţiuni de promovare a produselor locale (privind calitatea, securitatea, sănătatea şi protecţia mediului în procesul de producţie a acestora);
1. instalații pentru producerea de energie electrică și/sau termică, prin utilizarea biomasei (din deșeuri/produse secundare rezultate din activitatea agricolă și/ sau forestieră atât din ferma proprie cât și din afara fermei), ca şi componentă secundară în cadrul unui proiect de investiţii, iar energia obținută va fi destinată exclusiv consumului propriu;
1. înființarea şi/sau modernizarea căii de acces în cadrul fermei, inclusiv utilităţi şi racordări;
1. investiții necorporale (conf. art.45 (2) (d) din R (UE) nr. 1305/2013).

6.2. Actiuni neeligibile
- Achiziţia de clădiri, construcția și modernizarea locuinței.
Se vor respecta prevederile aplicabile LEADER din Hotărârea Guvernului nr. 226 din 2 aprilie 2015 privind stabilirea cadrului general de implementare a măsurilor programului naţional de dezvoltare rurală cofinanţate din Fondul European Agricol pentru Dezvoltare Rurală şi de la bugetul de stat.

7.  Condiții de eligibilitate
1. Solicitantul trebuie să se încadreze în categoria beneficiarilor eligibili;
1. Solicitantul trebuie să aibă sediul social/punct de lucru în teritoriul GAL;
1. Investiţia trebuie să se realizeze în teritoriul GAL, în cadrul unei ferme cu o dimensiune economică de minim 8.000 SO (valoarea producţiei standard);
1. Solicitantul trebuie să demonstreze asigurarea cofinanțării investiției;
1. Viabilitatea economică a investiției, demonstrată în documentatia tehnico-economică;
1. Investiția va fi precedată de o evaluare a impactului preconizat asupra mediului, dacă aceasta poate avea efecte negative asupra mediului, conform legislației în vigoare;
1. Investițiile în instalații al căror scop principal este producerea de energie electrică, prin utilizarea biomasei, trebuie să respecte prevederile art. 13 (d) din R.807/2014, prin demonstrarea utilizării unui procent minim de energie termică de 10%;
1. Solicitantul va demonstra că profitul mediu anual (ca medie a ultimilor trei ani fiscali) nu depășește de 4 ori valoarea sprijinului solicitat;
1. Sprijinul pentru procesare, va fi limitat la produsele agricole incluse in lista din Anexa I la Tratatul de Instituire a Comunitatii Europene;
1. Solicitantul nu trebuie să fie în dificultate, în conformitate cu legislația în vigoare;
1. Investiția va respecta legislaţia în vigoare din domeniul: sănătății publice, sanitar-veterinar și de siguranță alimentară;
1. În cazul procesării la nivel de fermă materia primă procesată va fi produs agricol (conform Anexei I la Tratat) și produsul rezultat va fi doar produs Anexa I la Tratat.

8.Criterii de selecție: 
- principiul sectorului prioritar: vitivinicol, zootehnic (apicol, ovine, bovine, caprine), legumicultura, pomicultura;
- principiul locurilor de muncă create; principiul dimensiunii fermelor agricole; principiul eficientizării consumului de energie prin utilizarea energiei din surse regenerabile; principiul economiei de apă; 
- principiul realizării lanţurilor alimentare integrate; principiul asocierii fermierilor; caracterul inovativ al proiectului; 
 - prioritizarea proiectelor care își propun acţiuni de promovare (sub aspectul calităţii, securităţii, sănătăţii şi protecţiei mediului în procesul de producţie a acestora).
Se vor prioritiza proiectele a căror beneficiari direcți/indirecți, au beneficiat sau vor beneficia de finanțare directă sau indirectă (în calitate de beneficiar final) pe măsurile M2/2B, M7/1B, M8/6B din cadrul SDL GAL Beneficiari direcți ( în calitate de beneficiar final ) pe măsurile M2/2B, M7/1B, M8/6B din cadrul SDL GAL Ținul Viei și Vinului Vrancea.
Principiile de selecţie vor fi detaliate suplimentar în Ghidul măsurii.

9.  Sume (aplicabile) și rata sprijinului
9.1. Justificare
Având în vedere specificul agricol al zonei, numărul mare de exploatatii agricole înregistrate la nivelul teritoriului, gradul scăzut de dotare şi tehnologiile depăşite precum şi lipsa fondurilor necesare asigurarii cofinantarii reieşite din analiza diagnostic, intensitatea sprijinului a fost stabilită la limita maximă admisă de R(UE) nr. 1305/2013 pentru a facilita accesul unui număr cât mai mare de beneficiari la acest sprijin.Sprijinul va prioritiza fermele cu dimensiuni cuprinse intre 8.000 SO si 100.000 SO şi nu exclude fermele medii si mari, acestea având posibilitatea realizării unor proiecte de anvergura mai mare, fapt ce conduce la atingerea obiectivelor specifice acestei masuri.Beneficiarii sprijinului sunt agenţi economici, asociaţii de crescători de animale sau cooperative care desfăşoară activităţi economice generatoare de profit care necesită sprijin pentru dezvoltare şi care asigură posibilitatea păstrării/creării de locuri de muncă.

9.2.  Sume (aplicabile) și rata sprijinului
Rata maximă a intensității sprijinului public nerambursabil va fi de 50% din totalul cheltuielilor eligibile și nu va depași 40.000 euro/proiect.Intensitatea sprijinului nerambursabil se va putea majora cu 20% pentru fiecare criteriu îndeplinit, dar rata maximă a sprijinului combinat nu poate depași 90%, în cazul:
1. Investiţiilor realizate de tinerii fermieri, cu vârsta sub 40 de ani, la data depunerii cererii de finanţare (așa cum sunt definiți la art. 2 al R (UE) nr. 1305/2013 sau cei care s-au stabilit în cei cinci ani anteriori solicitării sprijinului, conform anexa II a R(UE) 1305);
1. Investițiilor colective și al proiectelor integrate;
1. Operațiunilor sprijinite în cadrul PEI;
1. Investițiilor legate de operațiunile prevăzute la art. 28 și 29 din R(UE) nr. 1305/2013;
1. Investiții în zone care se confruntă cu constrângeri naturale și cu alte constrângeri specifice, menționate la art. 32 R(UE) nr. 1305/2013;
Rata maximă a sprijinului nerambursabil combinat nu poate depași 70% în cazul exploatațiilor cu dimensiunea economică mai mare de 500.000 SO. Se vor aplica regulile de ajutor de stat, dacă va fi cazul.

10. Indicatori de monitorizare
Număr de exploataţii agricole/ beneficiari sprijiniți – minim 1 
Număr de locuri de muncă create - 1

                        Fișa Măsurii M1/2A: ” SPRIJIN PENTRU MODERNIZAREA FERMELOR AGRICOLE ”

